b'\n_START_ARTICLE_\n\xc5\xa0estilo\n_START_PARAGRAPH_\n\xc5\xa0est\xc3\xadlo je pripomo\xc4\x8dek za risanje, ki v osnovi omogo\xc4\x8da konstruiranje kro\xc5\xbenic, z njim pa si lahko pomagamo tudi pri konstruiranju drugih geometrijskih objektov. Sestavljeno je iz dveh povezanih krakov, ki se navadno simetri\xc4\x8dno odmikata._NEWLINE_\xc5\xa0estilo ima navadno eno konico kovinsko, drugo pa iz grafita. Namesto grafitne konice se lahko (na nekatera \xc5\xa1estila) montira nastavek za risanje z tu\xc5\xa1em. \xc4\x8ce ga uporabljamo za merjenje razdalj (denimo na zemljevidu, ali za risanje na druge materiale (npr. v strojni\xc5\xa1tvu na kovino), ima lahko obe konici kovinski._NEWLINE_\xc5\xa0estilo je skupaj z ravnilom temeljno orodje za natan\xc4\x8dne geometrijske konstrukcije._NEWLINE_Njegovo ime izhaja iz lastnosti, da lahko z njim kro\xc5\xbenico z znanim polmerom razdelimo na \xc5\xa1est delov.'